open-index/open-wikipedia-markdown huggingface dataset:
Manuel Fernández Arias

**Manuel Fernández Arias**, nado en Marentes en 1919 e finado en Guingamp en febreiro de 2011, foi un combatente español de La Nueve, unidade integrada na División Leclerc, coñecida por ser a vangarda das tropas aliadas na liberación de París durante a segunda guerra mundial. 

## Traxectoria 
Naceu en 1919 en Marentes, localidade pertencente ao concello asturiano de Ibias. Tras finalizar a guerra civil española, cumpriu penas de traballos forzados e acabou fuxindo a Francia, alistándose na Lexión Estranxeira, combatendo no Norte de África.

Enrolado na 2ª División Blindada do xeneral Philippe Leclerc, tras o desembarco de Normandía combateu na liberación da Francia continental, obtendo a Cruz de Guerra da Francia Libre. Caeu enfermo días antes da entrada definitiva da unidade en París en agosto de 1944, non podendo entrar na casa consistorial cos seus compañeiros de armas. Convalecente durante o resto do conflito, continuou posteriormente a súa vida en Francia.

Faleceu en febreiro de 2011 no hospital da cidade bretoa de Guingamp.

## Recoñecementos 
* Cruz de Guerra
* Cabaleiro da Lexión de Honra
* Medalla de Prata do Principado de Asturias (2004)
* Medalla *Grand Vermeil* da Vila de París.''''

## Notas 
## Véxase tamén 
### Bibliografía 
* 
* 

### Ligazóns externas
Rally de Terra de Madrid

O **Rally de Terra de Madrid** é o nome xenérico co que se coñecen varias probas de rally organizadas na comunidade de Madrid e que foron puntuables para o Campionato de España de Rallys de Terra. Disputouse por primeira vez en 1984 e recibiu outros nomes como **Rally RACE Madrid**, **Rally de Comunidade de Madrid-Las Rozas** e **Rallye de Terra de Navalcarnero - Las Rozas**. As primeiras edicións foron levadas a cabo polo RACE.

Dende 2018 a proba foi organizada polo Automóvil Club Madrid Sport, sendo puntuable para o campionato nacional. En 2019, a organización tivo problemas con varias administracións e, aínda que se realizou unha sección, non puido puntuar para o certame nacional xa que non alcanzou a quilometraxe mínima. Debido a isto, a Real Federación Española de Automobilismo decidiu cambiar de organizador para a edición de 2020, encargándose esta vez diso a Escudería Centro.

O primeiro vencedor da proba foi o vigués Guillermo Barreras, a bordo dun Renault 5 Turbo, sendo ademais o piloto con máis vitorias, tres. 

## Palmarés 
## Notas
Proteína conxugada

[miniatura|Molécula de hemoglobina formada por 4 subunidades. A parte proteica está en azul e vermello e a non proteica (un grupo [hemo con ferro) en verde.]]
As **proteínas conxugadas** ou **heteroproteínas** son moléculas que presentan unha parte proteica (chamada apoproteína) e outra non proteica menor (grupo prostético). Isto diferénciaas das proteínas simples ou holoproteínas. Exemplos son: lipoproteínas, glicoproteínas, fosfoproteínas, hemoproteínas, flavoproteínas, metaloproteínas, fitocromos, citocromos, opsinas e cromoproteínas. Todas son globulares e clasifícanse en función do grupo prostético. 

Poden clasificarse en:

* Fosfoproteínas.- Presentan ácido fosfórico e son de carácter ácido. Por exemplo, moitos encimas e as caseínas alfa, beta e gamma.
* Glicoproteínas.- Cun glícido unido covalentemente á proteína. Desempeñan funcións encimáticas, hormonais, de coagulación, etc. Destacan as inmunoglobulinas.
* Lipoproteínas.- Lípido máis proteína. Abundan nas membranas mitocondriais e no soro sanguíneo. Por exemplo, os quilomicrons.
* Nucleoproteínas.- Ácido nucleico máis proteína. Por exemplo, certas proteínas víricas.
* Cromoproteínas.- Caracterízanse porque a fracción non proteica presenta coloración xeralmente debido á presenza de metais. Destacan os pigmentos respiratorios (hemoglobina), almacéns de oxíxeno (mioglobina), proteínas que interveñen na transferencia de electróns (citocromos, flavoproteínas), pigmentos visuais (rodopsina, iodopsina).

## Notas 
* 

* 

*
Selección de fútbol de Zambia

A **selección de fútbol de Zambia** () é o equipo representativo de Zambia nas competicións oficiais deste deporte. A súa organización está a cargo da Federación de Fútbol de Zambia (*Football Association of Zambia*), pertencente á Confederación Africana de Fútbol (CAF) e á FIFA. O seu maior logro foi o título da Copa de África de Nacións de 2012, conseguido após venceren na final a  na rolda de penaltis. Antes de 1964, o equipo era coñecido como **selección de fútbol de Rodesia do Norte**.

## Véxase tamén 
### Ligazóns externas 
* Perfil de Zambia na páxina web da FIFA
Madhvacharya

**Madhvacharya** (en , trasliterado como **Madhvācārya**), nado en Pājaka, preto de Udupi en 1238 e finado en 1317, tamén coñecido como **Pūrna Prajña** e **Ānanda Tīrtha**, foi un filósofo hindú e líder da escola da *Dvaita* (dualismo) de Vedanta. Madhva chamaba á súa filosofía *Tattvavāda*, que significa "discusións dende un punto de vista realista".

## Traxectoria 
Madhvacharya naceu na costa occidental do estado de Karnataka na India do século XIII. De adolescente, converteuse en Sanyasi (monxe), uníndose ao gurú Brahma-sampradaya Achyutapreksha, da orde de Ekadandi. Madhva estudou a filosofía hindú clásica, en particular os *Mukhya Upanishads*, o *Bhagavad Gita* e os Brahma Sutras (*Prasthanatrayi*). Realizou comentario sobre eles e fixo trinta e sete traballos en sánscrito. O seu estilo de escritura era dunha brevidade extrema e expresións condensadas. A súa obra principal é o *Anuvyakhyana*, suplemento filosófico da súa bhasya sobre o Brahma Sutras composto cunha estrutura poética. Nalgúns dos seus traballos, proclamouse como un avatar de Vayu, fillo do deus Vishnu.

Foi crítico coas ensinanzas da Advaita Vedanta de Adi Shankara e da Vishishtadvaita Vedanta de Ramanuja. Viaxou pola India en varias ocasións, visitando lugares como Bengala, Varanasi, Dwarka, Goa e Kanyakumari, involucrándose en debates filosóficos e visitando centros hindús de ensino. Madhva estableceu o Krishna Mutt en Udupi cun murti asegurado deDwarka Gujarat en 1285.

As ensinanzas de Madhvācārya constrúense sobre a premisa de que hai unha diferenza fundamental entre o Atman (alma individual) e o Brahman (realidade última, deus Vishnu); hai dúas diferentes realidades cambiantes, coa alma individual dependente do Brahman, nunca idéntica. As ensinanzas teísticas do dualismo da súa escola están en desacordo coas ensinanzas monistas das outras dúas escolas máis influentes da Vedanta baseadas no nondualismo de Advaita e o nondualismo cualificado de Vishishtadvaita. A liberación, afirmaba Madhva, acádase só mediante a graza de deus. A escola Dvaita fundada por Madhva influíu no vaishnavismo, o movemento Bhakti da India medieval, e foi unha das tres influentes filosofías Vedānta, xunto coa Advaita Vedanta e a Vishishtadvaita Vedanta. A influencia histórica de Madhva no hinduísmo, indican Kulandran e Kraemer: "foi beneficiosa, mais non exhaustiva".

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
### Ligazóns externas 
* Bibliography of Madhvacharya's works, Item 751 , Karl Potter, University of Washington
* "Madhva" article in the *Internet Encyclopedia of Philosophy*
* Madhvacharya at *Encyclopædia Britannica* 
* A Note on the date of Madhvacharya  by S. Srikanta Sastri
Chi Cheng (atleta)

**Chi Cheng** (en ), nada o 15 de marzo de 1944 en Hsinchu, Taiwán, é unha atleta taiwanesa. Foi medallista olímpica en 1968 e foi nomeada como Atleta do Ano de Associated Press en 1970. Foi unha antiga pentatleta reconvertida en velocista.

## Traxectoria
Chi estudou no California State Polytechnic University, Pomona (Cal Poly Pomona) en Pomona, California, onde recibiu a maioría do seu adestramento en atletismo. Durante a súa época de estudante, gañou catro campionatos nacionais dos Estados Unidos, e durante un período de dous anos foi a gañadora de 153 das 154 competicións nas que participou. Representando a República da China, participou nos Xogos Olímpicos de 1960 e 1964, e posteriormente gañou a medalla de bronce na competición de 80 metros de obstáculos femininos nos Xogos Olímpicos de 1968, chegado a quedar sétima na final dos 100 metros lisos. En 1969, superou tres récords do mundo. En 1970, ela superou ou marcou cinco récords do mundo, conseguindo tres deles no decurso dunha semana. Foi a primeira muller en correr en 10,0 segundos as 100 iardas. Tamén conseguiu un récord do mundo con 11,0 segundos para os 100 metros, 22,4 segundos para os 200 metros, 22,6 segundos para as 220 iardas e 12,8 para os 100 metros obstáculos. Tamén gañou a medalla de ouro nos 100 metros nos Xogos Asiáticos celebrados en Bangkok. Mentres competía na proba de 400 metros nos Xogos Asiáticos sufriu unha grave lesión na perna que provocaría o remate da súa carreira deportiva. Clasficouse no número un do mundo para 100 metros e 200 metros, segunda nos 400 metros e terceira nos 100 metros valados en 1970 e estivo imbatible en 69 carreiras esa tempada. Polos seus logros, Chi Cheng foi nomeada Atleta do Ano de Associated Press. Ademais, converteuse en directora de Atletismo feminino na Universidade de Redlands, California, dende 1974 até 1976.

Chi obtivo a nacionalidade estadounidense, mais posteriormente regresou a Taiwán. Foi nomeada Secretaria Xeral da Asociación de Atletismo da China Taipei en 1977. Posteriormente, foi presidenta até o ano 1993 e membro do Consello dende 1998 até 1999. Chi foi elixida como membro do Yuan Lexislativo durante tres períodos, servindo dende 1981 a 1989. Foi nomeada Conselleira de Política Nacional polo presidente Ma Ying-jeou en 2009, o cal fixo necesario que renunciase á cidadanía estadounidense para tomar posesión do cargo. No ano 2018, Chi declarou que os taiwaneses deberían decidir o nome polo cal os atletas taiwaneses competirán nos Xogos Olímpicos de 2020, así como en futuros eventos deportivos, xa que dende 1984 as delegacións taiwanesas enviadas ás Olimpíadas reciben o nome de China Taipei.

## Notas 
## Véxase tamén 
### Ligazóns externas 
* 
*
Karnam Malleswari

**Karnam Malleswari** (en ), nada o 1 de xuño de 1975, é unha levantadora olímpica de peso retirada da India. É a primeira muller india en gañar unha medalla nos Xogos Olímpicos. En 1995, recibiu o Rajiv Gandhi Khel Ratna, a meirande honra deportiva da India, e en 1999, o premio civil Padma Shri.

## Traxectoria 
Malleswari gañou o título mundial na categoría de 54 kg en 1994 e 1995, e clasificouse no terceiro posto en 1993 e 1996. 

En 1994, gañou a medalla de prata no Campionato Mundial de Istanbul, e en 1995 gañou o Campionato Asiático de Halterofilia celebrado en Corea na categoría de 54 kg. Gañou o título na China ese mesmo ano cun récord de levantamento de 113 kg no Campionato do Mundo. Antes da súa vitoria nas Olimpíadas, Malleswari foi campioa do mundo de levantamento de peso por dúas veces, con 29 medallas internacionais, incluíndo 11 medallas de ouro.

Ademais das numerosas medallas nacionais e internacionais, Malleswari tamén foi galardoada co Rajiv Gandhi Khel Ratna en 1999, o Premio Arjuna en 1994 e o Padma Shri en 1999.

Nos Xogos Olímpicos de 2000, Malleswari levantou 110 kg na categoría de "arranque" e 130 kg na de limpo e tirón, conseguindo un total de 240 kg. Gañou a medalla de bronce e converteuse na primeira muller india en gañar unha medalla olímpica. Tamén foi a primeira e a única muller india levantadora de peso en gañar unha medalla olímpica.

## Vida persoal 
Malleswari naceu en Voosavanipeta, preto de Amadalavalasa, unha aldea de Andhra Pradesh. Ten tres irmás e todas elas foron adestradas en levantamento olímpico de peso. Comezou a súa carreira deportiva con 12 anos e foi adestrada por Neelamshetty Appanna. 

Trasladouse a Delhi cunha das súas irmás e axiña foi descuberta pola Autoridade Deportiva da India. Posteriormente en 1990, Malleshwari uniuse ó centro nacional, e catro anos máis tarde foi campioa mundial na categoría de 54 kg. 

En 1997, casou co seu compañeiro de halterofilia Rajesh Tyagi, e en 2001 deu a luz un fillo. Tiña pensado regresar á competición nos Xogos da Commonwealth de 2002, mais finalmente non o fixo por mor da morte do seu pai. Retirouse definitivamente despois de non conseguir puntuar para os Xogos de 2004. No presente vive en Yamunanagar, Haryana, xunto co seu marido e traballa na Corporación de Alimentos da India como Directora Xeral.

## Notas 
## Véxase tamén 
### Ligazóns externas 
* Karnam Malleswari no Comité Olímpico Internacional
Música experimental

**Música experimental** é unha etiqueta xenérica para calquera tipo de música que desafía os límites e as definicións de xénero existentes. A práctica compositiva experimental defínese en termos xerais por sensibilidades exploratorias radicalmente opostas a convencións instiucionalizadas de composición, interpretación, e estética na música, ademais de cuestionarse estas convencións. (Sun 2013). Entre os elementos da música experimental inclúese a música indeterminada, na cal o compositor introduce elementos de azar ou impredicibilidade na composición ou na súa interpretación. Os artistas tamén poden abordar a experimentación dende un híbrido de estilos dispares ou incorporar elementos pouco ortodoxos e únicos. A publicación do manifesto de Schaeffer atrasouse catro anos, tempo no que Schaeffer decantouse máis polo termo "recherche musicale" (investigación musical), aínda que nunca abandonou completamente o de "musique expérimentale".

John Cage tamén estaba usando o termo xa dende 1955. Segundo a definición de Cage, "unha acción experimental é aquela cuxo resultado non está previsto", e interesouse especialmente en traballos completados que usaban accións impredicibles especificamente interesado en traballos completos que realizaban unha acción impredicible. En Alemaña a publicación do artigo de Cage foi anticipada varios meses nunha conferencia de Wolfgang Edward Rebner no Darmstädter Ferienkurse o día 13 de agosto de 1954, titulada “Amerikanische Experimentalmusik". A conferencia de Rebner extendeu o concepto no tempo para incluír a Charles Ives, Edgard Varèse e Henry Cowell, ademais de a Cage, debido ao seu enfoque no son como tal, máis que no método compositivo.

### Clasificacións alternativas 
O compositor e crítico Michael Nyman comeza coa definición de Cage, e desenvolve o termo "experimental" para describir tamén o traballo doutros compositores estadounidenses (Christian Wolff, Earle Brown, Meredith Monk, Malcolm Goldstein, Morton Feldman, Terry Riley, La Monte Young, Philip Glass ou Steve Reich), ademais de compositores como Gavin Bryars, John Cale, Toshi Ichiyanagi, Cornelius Cardew, John Tilbury, Frederic Rzewski e Keith Rowe. David Nicholls tamén fai esa distinción dicindo que "...moi xeralmente, a música de vangarda pode ser vista como ocupando unha posición extrema dentro da tradición, mentres que a música experimental atópase fóra dela".

Warren Burt advirte que, como "unha combinación de técnicas de vangarda e cunha certa actitude exploratoria", a música experimental require unha definición ampla e inclusiva, "unha serie de *es*, se se quere", abarcando áreas como "influencias de Cage *e* traballo con baixa tecnoloxía *e* improvisación *e* poesía sonora *e* lingüística *e* construción de novos instrumentos *e* multimedia *e* teatro musical *e* traballo con alta tecnoloxía *e* música comunitaria, entre outros, cando estas actividades fanse co obxectivo de atopar esas músicas 'que aínda non nos gustan', [citando a Herbert Brün] nunha 'contorna de busca de problemas' [citando a Chris Mann]”.

## Notas
Christie Dawes

**Christie Dawes**, nada o 3 de maio de 1980 como **Christie Skelton**, é unha atleta paralímpica australiana especialista na carreira en cadeira de rodas. Gañou tres medallas en atletismo en seis participacións en Xogos Paralímpicos de Verán dende 1996 a 2016.

## Traxectoria 
Dende ben nova estivo moi interesada no atletismo, mais cando tiña 10 anos sufriu un accidente de coche que a deixou parapléxica. Christie continuou a súa traxectoria no atletismo, pero tamén traballou como mestra de escola primaria. Está casada co seu adestrador Andrew Dawes e teñen un fillo.

## Notas 
## Véxase tamén 
### Ligazóns externas 
* Christie Dawes no Australian Athletics Historical Results.
Selección de fútbol do Sudán

A **selección de fútbol do Sudán** (en ) é o equipo representativo do Sudán nas competicións oficiais deste deporte. A súa organización está a cargo da Asociación de Fútbol do Sudán (الإتحاد السوداني لكرة القدم), pertencente á Confederación Africana de Fútbol (CAF) e á FIFA. O seu maior logro foi o título da Copa de África de Nacións de 1970, conseguido após venceren na final a  por 1−0 con gol de Hasab El-Rasoul Omer Ali.

## Véxase tamén 
### Ligazóns externas 
* Perfil do Sudán na páxina web da FIFA
Liudmila Kupriánova

**Liudmila Alekséevna Kupriánova** (en ruso Людмила Андреевна Куприянова), nada en 1914 en San Petersburgo (Imperio ruso) e finada o 13 de xaneiro de 1987 na mesma cidade (chamada daquela Leningrado), foi unha botánica e palinóloga soviética.

## Traxectoria 
A súa carreira científica transcorreu durante máis de cincuenta anos, a maior parte deles no Instituto Botánico Komarov en San Petersburgo, no que durante moitos anos foi a directora do grupo de palinoloxía. É recoñecida pola documentación de coleccións de paleopalinoloxía e actuopalinolocía, así como da palinoteca do Instituto, que na actualidade inclúe 21 000 exemplares de palinomorfos.

A doutora Kupriánova publicou máis de 200 traballos de botánica sistemática, historia da flora e palinomorfoloxía.

As súas máis temperás achegas foron dos xéneros *Leonorus, Linaria, Lotus, Panzeria*, entre outros, para a *Flora de Rusia*. O seu primeiro artigo palinolóxico foi sobre as rosáceas. Contra 1948 xa  publicara unha obra senlleira "Pollen morphology & phylogeny of Monocotyledons". Sobre a palinoloxía das amentíferas foi a súa tese de doutoramento. Pioneira na utilización de microscopía de alta resolución, nas súas versións TEM e SEM: *Allium, Chloranthus, Cousinia, Liquidambar, Nelumbo* e *Nymphaea*.

A súa experiencia valelle ser convocada por diversas revistas científicas para formar parte do comité editorial, por exemplo, *Pollen et Spores* (Francia), *Review of Palaeobotany & Palynology* (Países Baixos) e *World Pollen & Spores* (Suecia).

Morreu o 13 de xaneiro de 1987 a causa dun ataque ao corazón.

## Honores 
* Alexander Alfonsovich Grossheim dedicoulle a especie *Secale kuprijanovii*. 
* Sergei Arsenjevic Nevski dedicolle a subespecie *transcaucasica* dunha gramínea en perigo de extinción.

## Abreviatura 
A abreviatura **Kuprian.** emprégase para recoñecer a Liudmila Kupriánova como autoridade na descrición e clasificación científica en botánica.

## Véxase tamén 
### Bibliografía 
* Valentjna Fedorovna Tarasevich (1988): LUDMILA ANDREEVNA KUPRIANOVA. 1914-1987 en *Palynos* **11** (1): 5.

### Ligazóns externas 
* Todos os taxons descritos por L. Kupriánova no IPNI.
* Komarov Botanical Institute of the Russian Academy of Sciences .
Wakako Tsuchida

, nada o 15 de outubro de 1974 en Tokyo, é unha atleta xaponesa especialista en maratón en cadeira de rodas e corredora de zorra sobre xeo. Foi a primeira atleta profesional xaponesa en cadeira de rodas e tamén a primeira xaponesa en gañar medallas de ouro tanto nos Xogos Paralímpicos de Verán e nos de Inverno. Ten paraplexía.

## Traxectoria 
Gañou a maratón de Boston na categoría feminina en cadeira de rodas en cinco ocasións, en 2007, 2008, 2009, 2010 e 2011; a maratón de Honolulu en dúas ocasións, en 2003 e 2005; e a maratón de Beppu-Ōita catro veces, en 1999, 2001, 2002 e 2003 Competiu na maratón de Boston de 2012 e quedou a un segundo detrás da gañadora Shirley Reilly.

Nos Xogos Paralímpicos de Sydney 2000 gañou unha medalla de bronce na maratón, mentres que nos de Atenas de 2004 levou a medalla de ouro nos 5000 metros e a prata na maratón. A súa mellor marca persoal é de 1:38:32, que acadou na maratón de Beppu-Ōita en 2001.

Tamén competiu en carreiras de zorra sobre xeo nos Xogos Paralímpicos de Lillehammer 1994 e nos de Nagano 1998. Gañou dúas medallas de ouro e dúas de prata en Nagano. Tamén acadou medallas en carreiras de zorra sobre xeo nos Campionatos Mundiais do Comité Paralímpico Internacional.

## Notas
Selección de fútbol do Sudán do Sur

A **selección de fútbol do Sudán do Sur** (en ) é o equipo representativo do Sudán do Sur nas competicións oficiais deste deporte. A súa organización está a cargo da Asociación de Fútbol do Sudán do Sur (*South Sudan Football Association*), pertencente á Confederación Africana de Fútbol (CAF) e á FIFA. Desde o seu primeiro xogo en 2012, a selección non conseguiu clasficarse nin á fase final da Copa do Mundo nin da Copa de África de Nacións.

## Véxase tamén 
### Ligazóns externas 
* Páxina web oficial da Asociación de Fútbol do Sudán do Sur
* Perfil do Sudán na páxina web da FIFA 
* Lista de xogos do Sudán do Sur en RSSSF
Selección de fútbol de Etiopía

A **selección de fútbol de Etiopía** (en amhárico: የኢትዮጵያ ወንዶች ብሔራዊ ቡድን) é o equipo representativo do Etiopía nas competicións oficiais deste deporte. A súa organización está a cargo da Federación Etíope de Fútbol (የኢትዮጵያ እግር ኳስ ፌዴሬሽን), pertencente á Confederación Africana de Fútbol (CAF) e á FIFA. O seu maior logro foi o título da Copa de África de Nacións de 1962, conseguido após venceren na final á  por 4−2 con goles de Girma Tekle, Mengistu Worku (2) e Italo Vassalo.

## Véxase tamén 
### Ligazóns externas 
* Páxina web oficial da Federación Etíope de Fútbol 
* Perfil de Etiopía na páxina web da FIFA
Baixa de Lisboa

A **baixa de Lisboa**, tamén chamada **baixa Pombalina** ou **Lisboa Pombalina** por ser edificada por orde do Marqués de Pombal, tralo terremoto de 1755, cubrindo unha área de cerca de 255 hectáreas. Sitúase entre o Praça do Comércio, xunto ao río Texo, e o Rossio e a Praça da Figueira, e lonxitudinalmente entre o Cais do Sodré, o Chiado e o Carmo, dun lado, e a Sé e o outeiro do Castelo de San Xurxo de Lisboa, do outro.

A baixa está totalmente integrada no territorio da freguesía de Santa Maria Maior.

## Urbanismo 
esquerda|miniatura|Rúa Augusta.
A baixa está formada por un conxunto de rúas rectas e perpendiculares organizadas para ambos os lados dun eixe central constituído pola Rúa Augusta. Os edificios teñen unha arquitectura semellante, con baixos comerciais e andares superiores para vivenda. As dimensións de vans eran uniformes, o que permitiu a construción máis rápida con recurso a elementos pre-fabricados, como é o caso das cantarías das xanelas de dous únicos tipos, un para as fachadas das rúas principais e outro para as fachadas das rúas secundarias. Dentro dos edificios, as casas máis pequenas estaban situadas nos andares máis baixos, habitadas polo xeral polos propietarios do comercio situado no seu baixo comercial, e as meirandes nos andares máis altos, reservadas ás familias máis nobres. A baixa Pombalina caracterízase tamén pola monumentalidade dos seus edificios, representativos dunha nova orde social que valoriza a clase comerciante e financeira.
miniatura|Terreiro do Paço.
É un dos primeiros exemplos de construción antisísmica. Os modelos arquitectónicos foron examinados coa utilización de tropas en marcha para simular un terremoto.
miniatura|Vista xeral da baixa Pombalina.
miniatura|Vista panorámica sobre a baixa Pombalina desde o miradoiro da Señora do Monte.
Foi considerada como candidata portuguesa á lista do  como demandante portuguesa á lista de Patrimonio da Humanidade o 7 de decembro de 2004, declarándoa superior ás áreas planeadas en Edimburgo, Turín e Londres.

## Galería de imaxes 

Ficheiro:EsquinaBaixa.JPG|Predio con fachadas para rúa principal e rúa secundaria.
Ficheiro:CantariaRuaPrincipal.JPG|Cantaría de xanela de rúa principal.
Ficheiro:CantariaRuaSecundária.JPG|Cantaría de xanela de rúa secundaria.

## Notas 
## Véxase tamén 
### Bibliografía 
* *Monumentos*. Revista Semestral de Edifícios e Monumentos, n.º 21. Setembro de 2004.

### Ligazóns externas 
*A baixa de Lisboa no WikiMapia
Huineng

**Dajian Huineng** (chinés tradicional: 大鑒惠能; chinés simplificado: 大鉴惠能; *pinyin*: Dàjiàn Huìnéng; Wade-Giles: Ta4-chien4 Hui4-neng2; xaponés: *Daikan Enō* 大鑒慧能; coreano: *Hyeneung* 혜능; vietnamita: Huệ Năng), nado no condado de Xinxing (Guangdong) en 638 e finado en 713, tamén coñecido como **o Sexto Patriarca** ou **o Sexto Devanceiro** de Chan, é unha figura central semilendaria na primeira época do budismo Chan. Segundo a tradición foi un leigo sen educación que obtivo o espertar de súpeto tras ouvir o sutra do diamante. A pesar da súa falta de adestramento formal, demostrou o seu entendemento ao quinto patriarca, Daman Hongren, que entón escolleu supostamente a Huineng como o seu auténtico sucesor en lugar da escolla coñecida publicamente de Yuquan Shenxiu.

Os estudos do século XX revelaron que a historia da carreira budista de Huineng fora probablemente inventada polo monxe Heze Shenhui, que afirmaba que era un dos discípulos de Huineng e foi enormemente crítico coas ensinanzas de Shenxiu.

Huineng está considerado o fundador da escola Chan Meridional da "Iluminación Repentina", que se centra nunha obtención inmediata e directa da iluminación budista. A *Platforma Sutra do Sexto Patriarca* (en ), que se di que é un rexistro das súas ensinanzas, é un texto de grande influencia na tradición budista da Asia Oriental.

## Momificación 
[miniatura|[Templo Nanhua, onde se di que Huineng viviu e ensinou.]]
Consérvase un corpo momificado, supostamente de Huineng, no templo Nanhua de Shaoguan (norte de Guangdong). A momia foi vista polo xesuíta Matteo Ricci que visitou o templo en 1589. Ricci contou aos lectores europeos a historia de Huineng (nunha forma editada), describíndoo como semellante a un asceta cristián. Ricci chamouno *Liùzǔ* (i.e. 六祖, "The Sixth Ancestor").

## Notas 
## Véxase tamén 
### Bibliografía 
* 
* 
* 
* 
* 
* 
* 
* Pine, Red. *The Platform Sutra: The Zen Teaching of Hui-Neng*. (2006) Counterpoint. 
* 
* 
* Watts, Alan W. *The Way of Zen* (1962) Great Britain: Pelican books. 
* 
* 
* 
### Ligazóns externas 
* John M. Thompson, *Huineng (Hui-neng) (638—713)*, Internet Encyclopedia of Philosophy
* Legends in Chan:the Northern/Southern Split, Hui-neng and the Platform Sutra
* The Sixth Patriarch’s Dharma Jewel Platform Sutra with commentary by Tripitia Master Hsuan Hua by the Buddhist Text Translation Society
* Platform Sutra of Hui Neng translated by C. Humphreys and Wong Mou-Lam
Selección de fútbol de Madagascar

A **selección de fútbol de Madagascar** (en ) é o equipo representativo de Madagascar nas competicións oficiais deste deporte. A súa organización está a cargo da Federación Malgaxe de Fútbol (*Fédération Malagasy de Football*), pertencente á Confederación Africana de Fútbol (CAF) e á FIFA. A selección de Madagascar clasificouse por vez primeira á Copa de África de Nacións en 2019, conseguindo chegar cuartos de final onde perderon ante  por 0−3.

## Véxase tamén 
### Ligazóns externas 
* Páxina web oficial da Federación Malgaxe de Fútbol
* Perfil de Madagascar na páxina web da FIFA
Selección de fútbol de Burkina Faso

A **selección de fútbol de Burkina Faso** (en ) é o equipo representativo do Burkina Faso nas competicións oficiais deste deporte. A súa organización está a cargo da Federación Burkinense de Fútbol (*Fédération Burkinabé de Football*), pertencente á Confederación Africana de Fútbol (CAF) e á FIFA. O seu maior logro foi o subcampionato da Copa de África de Nacións de 2013, onde perderon na final ante  por 1−0. Desdde a súa fundación até 1984, o equipo foi coñecido como **selección de fútbol do Alto Volta**.

## Véxase tamén 
### Ligazóns externas 
* Perfil de Burkina Faso na páxina web da FIFA
Al-Shafi‘i

**Abū ʿAbdillāh Muhammad ibn Idrīs al-Shāfiʿī** (en ), nado en Gaza en 767 e finado en al-Fustat o 19 de xaneiro de 820, foi un teólogo, escritor e estudoso musulmán árabe, primeiro contribuidor aos principios da xurisprudencia islámica (Uṣūl al-fiqh). Moitas veces denominado "Shaykh al-Islām", al-Shāfi‘ī foi un dos catro imáns, cun legado sobre asuntos e ensinanzas xurídicas que finalmente levaron á escola Shafi'i da *fiqh* (ou Madh'hab). Foi o estudoso máis destacado do imán Malik ibn Anas, e tamén actuou como gobernador de Najar.

## Biografías 
A biografía de al-Shāfi‘i é difícil de seguir. Dise que Dawud al-Zahiri foi o primeiro que escribiu unha biografía del, mais o libro perdeuse. A biografía máis antigo que se conserva é de Ibn Abi Hatim al-Razi (falecido en 327) e non é máis que unha colección de anécdotas, algunhas delas fantásticas. Un resumo biográfico escrito por Zakarīya b. Yahya al-Sājī foi reproducido posteriormente, mais mesmo entón, gran cantidade de lendas apareceran na historia da vida de al-Shāfi‘i. A primeira biografía real é de Ahmad Bayhaqi (finado en 1066) e está chea dunha visión modernista que a cualificaría como lendas piadosas.

## Obras 
Al-Shafi'i escribiu máis de cen libros, entre elas:
**Al-Risala*, o libro máis coñecido de al-Shafi'i en que examinou os principios da xurisprudencia.
**Kitab al-Umm*, principal texto sobrevivente da fiqh Shafi'i.
*''Musnad al-Shafi'i'' (sobre o hadith), dispoñible con arranxos por Ahmad ibn Abd ar-Rahman al-Banna.

Ademais, al-Shafi'i foi un poeta elocuente que compuxo moitos poemas breves morais.

## Notas 
## Véxase tamén 
### Bibliografía 
* 
* Ruthven Malise, *Islam in the World*. 3rd edition Granta Books, Londres 2006 ch. 4
* Majid Khadduri (trans.), "al-Shafi'i's Risala: Treatise on the Foundation of Islamic Jurisprudence". Islamic Texts Society 1961, reprinted 1997. .
* al-Shafi'i, Muhammad b. Idris,"The Book of the Amalgamation of Knowledge" translated by Aisha Y. Musa in Hadith as Scripture: Discussions on The Authority Of Prophetic Traditions in Islam, Nova York: Palgrave, 2008

### Ligazóns externas 
* Biodata at MuslimScholars.info
* The Biography of Imam ash-Shafi'i
* The Life of Imam al-Shafi'i at Lost Islamic History
* Short Biography of Imam Shafi'i
* Concise Summary of Imam Shafi'i
*Diagram of teachers and students of Imam Shafi'i
* The Mausoleum of Imam al-Shafi'i
Tõde ja õigus

***Tõde ja õigus*** é un filme estoniano de 2019 dirixido por Tanel Toom. O filme é unha adaptación do primeiro volume da pentaloxía épica social de 1926–1933 do autor estoniano Anton Hansen Tammsaare. Foi escollido como candidato de Estonia para o Óscar ó mellor filme internacional na 92ª edición dos premios, clasificándose na lista curta de decembro. Recibiu o Premio Satellite ó mellor filme en lingua non inglesa, converténdose no segundo filme estoniano en conseguilo despois de *Mandariinid*.

Tivo un orzamento de 2,5 millóns de euros e conseguiu unha recadación de 1,55 millóns de euros. É o filme estoniano máis visto nos cinemas dende que o país obtivo a súa independencia. Os xornalistas de cinema estonianos considerárono no ano 2019 o mellor filme do cinema estoniano.

## Personaxes 
* Priit Loog como Andres
* Priit Võigemast como Pearu
* Ester Kuntu como Mari
* Maiken Schmidt como Krõõt
* Risto Vaidla como Andres de novo
* Loora-Eliise Kaarelson como Maret
* Indrek Sammul como Sauna-Madis
* Marika Vaarik como muller de Madis

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Võta või jäta

***Võta või jäta*** é un filme estoniano de 2018 dirixido por Liina Triškina-Vanhatalo. Foi escollido como candidato de Estonia para o Óscar ó mellor filme en lingua non inglesa na 91ª edición dos premios, mais finalmente non foi nomeado.

## Personaxes 
* Reimo Sagor como Erik
* Liis Lass como Moonika
* Epp Eespäev como Evi (nai de Erik)
* Egon Nuter como Mati (pai de Erik)
* Viire Valdma como Imbi (nai de Moonika)
* Nora Altrov como Mai (bebé)
* Emily Viikman como Mai (con 3 anos)
* Adeele Sepp como Katrin
* Andres Mähar como Sven
* Eva Koldits como Liisu
* Indrek Ojari como Toomas
* Kristjan Lüüscomo Marko
* Steffi Pähn como Evelin

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar

### Ligazóns externas 
*
Chrysolepis

***Chrysolepis*** é un pequeno xénero de plantas pertencente á familia das fagáceas, endémico do oeste dos Estados Unidos, desde Washington até o sur de California. 

## Características 
Son árbores e arbustos perennifolios con follas simples, enteiras, cunha densa capa de escamas douradas na superficie inferior do limbo (revés) e unha capa máis fina na superior (face). Estas follas mantéñense na planta durante 3 ou 4 anos. O froito é unha cápsula espiñenta que contén tres froitos secos comestíbeis. 

Diferénciase do xénero *Castanea* en que os seus froitos tardan 14-15 meses en maduraren (3-5 meses nas castañas).

## Taxonomía 
### Descrición 
O xénero foi descrito en 1948 polo botánico sueco Karl Jesper Hakon Hjelmquist, e publicado en *Botaniska Notiser, Supplement* **2** (1): 117. 

A especie tipo é *Chrysolepis chrysophylla*.

### Etimoloxía 
O nome científico *Chrysolepis* está formado pola unión dos elementos do latín científico *chryso-* e *-lepis*, tirados, respectivamente, dos termos do grego antigo χρυσός *chrysós*, "ouro", e λεπίς *lepís*, "escama", en referencia as escamas amarelas destas plantas.
* *Chrysolepis chrysophylla* (Douglas ex Hook.) Hjelmq.
* *Chrysolepis sempervirens* (Kellogg) Hjelmq. 

## Notas 
## Véxase tamén 
### Bibliografía 
* Crepet, W. L. & K. C. Nixon (1989): "Earliest megafossil evidence of Fagaceae: Phylogenetic and biogeographic implications". *Amer. J. Bot*. **76**: 842.
* Govaerts, R. & D. G. Frodin (1988): *World checklist and bibliography of Fagales: Betulaceae, Corylaceae, Fagageae and Ticodendraceae*. Ed. Royal Botanic Gardens, Kew. ISBN 978-1-9003-4746-4.
* Jones, J. H. (1986): "Evolution of the Fagaceae: the implications of foliar features". *Ann. Missouri Bot. Gard*. **73**: 240.

### Outros artigos 
* Fagales
* Fagáceas

### Ligazóns externas 
* *Chrysolepis* Hjelmq. no *U.S. National Plant Germplasm System*.
Selección de fútbol de Benín

A **selección de fútbol de Benín** (en ) é o equipo representativo de Benín nas competicións oficiais deste deporte. A súa organización está a cargo da Federación Beninesa de Fútbol (*Fédération Béninoise de Football*), pertencente á Confederación Africana de Fútbol (CAF) e á FIFA. Recibiu o nome de **selección de fútbol de Dahomey** até 1975, momento no que a República de Dahomey adoptou o nome de Benín.

## Véxase tamén 
### Ligazóns externas 
* Páxina web oficial da Federación Beninesa de Fútbol 
* Perfil de Benín na páxina web da FIFA
Espadeiro

miniatura|Acio de espadeiro
**Espadeiro** é unha variedade de uva tinta *(Vitis vinifera)* característica do noroeste da Península Ibérica, especialmente presente na denominación de orixe Rías Baixas (Galicia) e máis na rexión do Minho (Portugal). Ten acios de tamaño medio con uvas de cor vermella azulada intensa. En Galicia recibe tamén as denominacións de areal, espadal, espadeiro da tinta, padeiro de basto, padeira de basto, tinta pobres e torneiro.  

É unha planta cunha presenza escasa no cultivo por mor do seu baixo rendemento e a esixencia de solos de características arxilosas. Porén, no val do Salnés (unha das subzonas da D. O. Rías Baixas) era a caste tinta maioritaria até que chegou a praga da filoxera, a comezos do século XX, momento a partir do cal se introduciron castes híbridas que proporcionan moita máis uva. Actualmente está a recuperarse a súa produción. 

Até hai poucos anos, por mor da súa escasa presenza e baixa rendibilidade, empregouse para mesturar con outra uvas, pero hoxe en día tamén se fan viños monovarietais. Produce viños con corpo, aromáticos, ácidos e de cor cereixa escura, xeralmente novos ou cun lixeiro paso por barricas de carballo.

En Portugal diferenciáronse xeneticamente dúas variedades, a espadeiro tinto e a espadeiro mole.

## Notas
La Veu de Catalunya

***La Veu de Catalunya*** foi un xornal en catalán que se publicou en Barcelona dende o 1 de xaneiro de 1899 ata o 8 de xaneiro de 1937, con dúas edicións diarias. Comezou como un semanario literario e político en 1891, para pasar a ser diario o 11 de xaneiro de 1899. promoveu a autonomía, o uso normal da lingua en público e a escola catalá. Dende o punto de vista xornalístico, era un xornal moderno, organizado por seccións, con correspondentes e colaboradores no territorio e un equipo que combinaba a xente nova e os mellores xornalistas da época. Foi o xornal catalán máis lonxevo do século, con 38 anos de publicación diaria e 12.651 números. 

A cabeceira, deseñada por Domènec i Montaner, amosaba unha aguia de catro raias. Naquel tempo Josep Pla e Eugeni Xammar considerárono o xornal máis importante publicado en catalán, opinión tamén compartida, na actualidade, polo historiador xornalístico Josep Maria Figueres.

Tamén con este nome se publicara o *Diari Català* de Valentí Almirall, durante un dos períodos nos que estivera suspendido, entre o 30 de xullo e o 28 de agosto de 1880. O xornal tamén foi suspendido en 1917, con motivo da convocatoria da Asemblea de Parlamentarios, co fin de evitar que tivesen unha tribuna pública escrita. En tódolos casos acabou aparecendo con outros nomes (*La Creu de Catalunya*, *Diari de Catalunya*, *La Veu de Barcelona*, *El Poble Català*, *Baluard de Sitges*, *Costa de Ponent* ) para evita-la prohibición. A redacción foi asaltada por un grupo de militares o 25 de novembro de 1905, molestos cunha caricatura de Junceda, o que se coñece como os feitos do Cu-Cut! e que foi o comezo dun proceso de represión da sociedade catalá a través da Lei de Xurisdicións, feitos que estimularían a creación da Solidariedat Catalana, unha alianza de partidos cataláns que chegaría a resultar vitoriosa nas eleccións parlamentarias de 1907. Folch, aprendeu moito de Casellas e, cando este se suicidou en 1910, ocupou o seu lugar á cabeza da sección de arte de *La Veu*, a miúdo asinando baixo o pseudónimo *Flama*. Dende esta plataforma, foi un dos primeiros espazos nos que se empregou o termo *Noucentisme* creado por Eugeni d'Ors, participando na mesma definición do movemento de renovación cultural cando aínda non respondía a unha posición específica e limitada. 

## Notas 
## Véxase tamén 
### Bibliografía 
* 
*
* 
* 
* 
* 
* 
### Ligazóns externas 
* *La Veu de Catalunya*, ''diari catalá d'avisos, noticias y anuncis* (Barcelona, 1899-1937) Portal ARCA (Arxiu de Revistes Catalanes Antigues)
* *La Veu de Catalunya*, setmanari popular (Barcelona, 1891-1898) Portal ARCA (Arxiu de Revistes Catalanes Antigues)
* *Diari Català* com *La Veu de Cataluny*a (juliol-agost 1880) a *Projecte* *Almirall'': portal de cultura i pensament del segle XIX de l'Ateneu Barcelonès
Karl Jesper Hakon Hjelmquist

**Karl Jesper Hakon Hjelmquist** (ou **Hjelmqvist**), nado o 8 de agosto de 1905 en Lund, e finado en 1999, foi un botánico e fitoxeógrafo sueco.

## Traxectoria 
Foi profesor da Universidade de Lund, e membro da Real Academia das Ciencias de Suecia.

## Algunhas publicacións 
* 1955. *Die älteste Geschichte der Kulturpflanzen in Schweden* (A historia máis antiga das plantas cultivadas en Suecia).  Editorial Stockholm. Serie Opera botanica, vol. 1 nº 3, 186 pp.
* 1944. *Studien über Pflanzenchimären*. Editorial Lund; Leipzig. Serie Lunds Universitets Årsskrift. N.f. avd. 2. tomo 40 nº 7, 67 pp.

## Honores 
### Epónimos 
* (Rosaceae)* Cotoneaster hjelmqvistii* Flinck & B.Hylmö.

## Abreviatura 
A abreviatura **Hjelmq.** emprégase para recoñecer a Karl Jesper Hakon como autoridade na descrición e taxonomía en botánica.

## Notas 
## Véxase tamén
Selección de fútbol de Guinea Ecuatorial

A **selección de fútbol de Guinea Ecuatorial** é o equipo representativo de Guinea Ecuatorial nas competicións oficiais deste deporte. A súa organización está a cargo da Federación Ecuatoguineana de Fútbol, pertencente á Confederación Africana de Fútbol (CAF) e á FIFA. O equipo nunca se clasificou para a Copa do Mundo, mais ostenta dúas participacións Copa de África de Nacións, ambas como anfitrioa. Na edición de 2015 conseguiu acadar o cuarto lugar.

## Resultados 
### Copa do Mundo 
### Copa de África 
## Véxase tamén 
### Ligazóns externas 
* Páxina web oficial da Federación Ecuatoguineana de Fútbol
* Perfil de Guinea Ecuatorial na páxina web da FIFA
Lewis Leonard Forman

**Lewis Leonard Forman**, nado o 29 de xuño de 1929 en Londres e finado na mesma cidade o 16 de xuño de 1998, foi un naturalista e botánico inglés. 

## Traxectoria 
Estudou no Queen Mary College da Universidade de Londres, onde se licenciou en 1950.

En 1951 foi contratado para formar parte do persoal dos Royal Botanic Gardens, Kew, nos que foi un alto funcionario entre 1966 e 1989.

Entre outros moitos taxons, describiu en 1962 o xénero *Trigonobalanus*.

## Honores 
### Epónimos 
; Especies:
# (Euphorbiaceae) *Glochidion formanii * Airy Shaw.
# (Lauraceae) *Litsea formanii* Kosterm..
# (Melastomataceae) *Medinilla formanii* Regalado.
# (Menispermaceae) *Stephania formanii* Kundu & S.Guha.
# (Menispermaceae) *Tinospora formanii* Udayan]] & Pradeep.
# (Myrtaceae) *Eucalyptus formanii* C.A.Gardner.

## Abreviatura 
A abreviatura **Forman** emprégase para recoñecer a Lewis Leonard Forman como autoridade na descrición e taxonomía en botánica.

## Notas 
## Véxase tamén 
### Bibliografía 
* Duane Isely (1994): *One Hundred and One Botanists*. Ames, Iowa: Iowa State University Press. ISBN 0-8138-2498-2, pp. 46-48.

### Ligazóns externas 
* L. L. Forman & P. S. Short (2011): "Menispermaceae", en P. S. Short & I. D. Cowie, eds., *Flora of the Darwin Region. Volume 1*. Camberra: National Library of Australia. ISBN 978-1-9215-1994-9.
* Todos os taxons descritos por Forman no IPNI.
* Forman, Lewis Leonard (1929-1998) no IPNI.
Membranoma

O **membranoma** foi definido como o conxunto de membranas biolóxicas que existen nun determinado organismo ou ben como o conxunto dos seus compoñentes químicos, especialmente proteicos.

## Conxunto de membranas na evolución 
O termo co significado de conxunto de membranas dun organismo foi proposto polo biólogo británico Thomas Cavalier-Smith para discutir a epixenética das membranas biolóxicas e a evolución. Por exemplo, a orixe endosimbiótica das mitocondrias debeuse á adquisición por unha célula dun xenoma e un membranoma doutro organismo. Para comprender a evolución da célula debe considerarse non só os xenomas senón tamén a aevolución do membranoma: o conxunto de diferentes "membranas xenéticas" (denominación que usa Cavalier-Smith) que constitúen unha rede coherente supramolecular. Cavalier-Smith suxeriu que os eventos cruciais na evolución das células e dos principais grupos de seres vivos estiveron asociados con cambios herdables no membranoma. Distingue 18 tipos de "membranas xenéticas" herdables.

## Conxunto de compoñentes químicos das membranas 
O termo foi tamén usado para definir o conxunto completo de proteínas de membrana dun organismo  ou unha combinación do proteoma e do lipidoma das membranas. Existe unha base de datos con información sobre proteínas de membrana bitópicas chamada *Membranome*.

## Notas 
## Véxase tamén 
### Outros artigos 
* Membranome (base de datos)
Selección de fútbol de Malí

A **selección de fútbol de Malí** (en ) é o equipo representativo de Malí nas competicións oficiais deste deporte. A súa organización está a cargo da Federación Maliana de Fútbol (*Fédération Malienne de Football*), pertencente á Confederación Africana de Fútbol (CAF) e á FIFA. O seu maior logro foi o subcampionato da Copa de África de Nacións de 1972, onde perderon na final ante o  por 3−2.

## Véxase tamén 
### Ligazóns externas 
* Perfil de Malí na páxina web da FIFA
Membranome

**Membranome** é unha base de datos que proporciona información estrutural sobre máis de 6000 proteínas transmembrana dun só paso (bitópicas) do *Homo sapiens*, *Arabidopsis thaliana*, *Dictyostelium discoideum*, *Saccharomyces cerevisiae*, *Escherichia coli* e *Methanocaldococcus jannaschii*. As proteínas de membrana bitópicas constan dunha soa hélice alfa transmembrana que conecta dominios hidrófilos da proteína situados en lados opostos dunha membrana biolóxica. Estas proteínas están frecuentemente implicadas en transdución de sinais e comunicación entre as células en organismos multicelulares.

Esta base de datos proporciona información sobre proteínas incluídas en modelos tridimensionais xerados computacionalmente das súas hélices alfa transmembrana dispostas espacialmente na membrana, a súa topoloxía, localizacións intracelulares, secuencia de aminoácidos, arquitectura de dominios, anotación funcional e  estruturas experimentais dispoñibles en Protein Data Bank. Tamén proporciona unha clasificación de proteínas bitópicas en 15 clases funcionais, máis de 700 superfamilias estruturais e 1400 familias, xunto con estruturas 3D de complexos de proteinas bitópicas, que tamén se clasifican en diferentes familias. proporciona modelos 3D de máis de 2000 homodímeros paralelos formados por hélices α TM de proteínas bitópicas de diferentes organismos que foron xeradas usando o programa TMDOCK. Os modelos dos homodímeros foron verificados por comparación con datos experimentais dispoñibes para case 600 proteínas. A base de datos inclúe ficheiros coordinados descargables de hélices transmembrana e os seus homodímeros cos límites da membrana calculados.

A páxina web da base de datos proporciona acceso a servidores relacionados, FMAP e TMDOCK, que foron desenvolvidos para modelar hélices alfa individuais e os seus complexos dímeros nas membranas. A base de datos e servidores foron utilizados en estudos experimentais e bioinformáticos de proteínas de membrana bitópicas

## Notas 
## Véxase tamén 
### Outros artigos 
* Membranoma
Selección de fútbol de Gambia

A **selección de fútbol de Gambia** () é o equipo representativo de Gambia nas competicións oficiais deste deporte. A súa organización está a cargo da Asociación de Fútbol de Gambia (*Gambia Football Association*), pertencente á Confederación Africana de Fútbol (CAF) e á FIFA. Antes de 1965, o equipo era coñecido como **selección de fútbol de Gambia Británica**.

## Véxase tamén 
### Ligazóns externas 
* Perfil de Gambia na páxina web da FIFA
Praza das Brañas

A **praza das Brañas** é unha praza construída na vila de Negreira no ano 2015. Atópase no espazo onde conflúen a avenida das Brañas, rúa de Xosé M. López Ardeiro, rúa de Teresa Fabeiro Caamaño e rúa de Rosalía de Castro. Ademais é atravesada pola rúa da Unión Barcalesa.
## Galería de imaxes 

Ficheiro:Monumento Praza das Brañas (Diante).jpg
Ficheiro:Monumento Praza das Brañas (Detrás).jpg
Ficheiro:Canastra Praza das Brañas.jpg
Ficheiro:Praza das Brañas 2017.jpg
Ficheiro:Praza das Brañas (Petanca).jpg
Ficheiro:Cine Pz. Brañas.jpg
Ficheiro:Praza das Brañas (COVID-19).jpg
Ficheiro:Praza das Brañas (Día da Nai e covid).jpg
Selección de fútbol de Djibuti

A **selección de fútbol de Djibuti** (en ) é o equipo representativo do Djibuti nas competicións oficiais deste deporte. A súa organización está a cargo da Federación Djibutiana de Fútbol (*Fédération Djiboutienne de Football*), pertencente á Confederación Africana de Fútbol (CAF) e á FIFA. Antes de 1977, o equipo recibía o nome de **selección de fútbol da Somalia Francesa**.

## Véxase tamén 
### Ligazóns externas 
* Perfil de Djibuti na páxina web da FIFA
Selección de fútbol de Eswatini

A **selección de fútbol de Eswantini** (en , en ) é o equipo representativo do Eswatini nas competicións oficiais deste deporte. A súa organización está a cargo da Asociación de Fútbol de Eswatini (*Eswatini Football Association*), pertencente á Confederación Africana de Fútbol (CAF) e á FIFA. Desde 2018, o equipo recibe o nome de **selección de fútbol de Eswatini**.

## Véxase tamén 
### Ligazóns externas 
* Perfil de Eswatini na páxina web da FIFA 
* Perfil de Eswatini na páxina web da CAF